นายกรัฐมนตรี ยืนยัน แก้ปัญหาฝุ่นละอองจริงจัง ขอทุกคนมีส่วนร่วม
พลเอก ประยุทธ์ จันทร์โอชา นายกรัฐมนตรี เป็นประธานการแถลงผลการดำเนินงานปีที่ 4 ของรัฐบาล พร้อมกล่าวถึงการแก้ปัญหาฝุ่นละอองว่า จะออกเป็นแถลงการณ์ให้ทราบอีกครั้งหนึ่ง ซึ่งสถานการณ์มลพิษจากฝุ่นละออง PM 2.5 ขณะนี้ กรุงเทพฯและจังหวัดปริมณฑลได้ดำเนินการแก้ไขต่อเนื่อง ซึ่งปัญหาส่วนใหญ่เกิดจากการใช้รถยนต์ ประกอบกับไม่มีการถ่ายเทของอากาศ ทำให้ PM 2.5  ปกคลุมเหนือพื้นที่ จากสาเหตุดังกล่าวจะแก้ด้วยมาตรการที่เข้มข้นอย่างไร ทั้งนี้หากแก้ไม่ได้ต้องเดินไปสู่ระยะที่สอง        นายกรัฐมนตรี กล่าวว่า การแก้ปัญหารัฐบาลต้องคิดอย่างรอบคอบ และการที่รัฐบาลขอความร่วมมือนั้นไม่ได้เป็นการโทษประชาชนแต่อย่างใด